en en en es en en en en en en en en en en en az en en en en en fr en en en en en en en ml en ml ml ml ml en ml ml ml ml en ml ml ml ml ml en ml ml ml ml ml ml ml en en en en en ml en ml nl ml nl ml nl ml nl ml nl ml nl ml nl ml fr ml nb ml nl ml en ml nl ml en ml nl ml en ml nl ml en ml en ml fr ml en ml en ml en ml fr ml en ml nl ml en ml fr ml fr ml en ml nl ml nl ml nl ml nl ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
പിണറായി വിജയന്‍ നേതൃത്വം നല്‍കുന്ന ഇടതുജനാധിപത്യ മുന്നണി സര്‍ക്കാര്‍ വ്യാഴാഴ്ച നൂറുനാളിന്റെ നിറവില്‍. ഒരു സര്‍ക്കാരിന്റെ മികവ് അളക്കാന്‍ നൂറുനാള്‍ അപാര്യപ്തമെങ്കിലും പ്രതീക്ഷയ്ക്ക് വകനല്‍കുന്നതാണ് ഭരണത്തിന്റെ പോക്ക്. അഴിമതിക്കെതിരായ ഉറച്ച നിലപാട്, മാറ്റത്തിന്റെ കാഹളം, വികസനം എന്നിവയാണ് പിണറായി മന്ത്രിസഭയുടെ ആദ്യകാല ശുഭസൂചനകള്‍. ഒപ്പം തന്നെ ചില വിവാദങ്ങള്‍ കല്ലുകടിയുമായി.
91 സീറ്റിന്റെ മഹാഭൂരിപക്ഷത്തോടെ എല്‍ഡിഎഫ് സര്‍ക്കാര്‍ മെയ് 25ന് അധികാരമേറ്റപ്പോള്‍ പ്രഖ്യാപിച്ചത്, കേരളത്തിലെ മുഴുവന്‍ ജനങ്ങളുടെയും സര്‍ക്കാര്‍ ആയിട്ടാകും പ്രവര്‍ത്തിക്കുക എന്നാണ്. മന്ത്രിമാരുടെ എണ്ണം 19 ആക്കി ചുരുക്കി. കളങ്കിതരോ ആരോപണവിധേയരോ അല്ലാത്ത പേഴ്‌സണല്‍സ്റ്റാഫ്. അതിന്റെ എണ്ണവും 25 മതിയെന്ന് തീരുമാനിച്ചു. മന്ത്രിമാര്‍ ആഴ്ചയില്‍ അഞ്ചുദിവസം തലസ്ഥാനത്ത് ഓഫീസുകളില്‍ ഉണ്ടാവണമെന്ന മുഖ്യമന്ത്രിയുടെ നിര്‍ദ്ദേശം സാധാരണ ജനങ്ങള്‍ക്ക് ആശ്വാസം പകര്‍ന്നതാണ്. സാധാരണ നിലയിലുള്ള അതിവിപുലായ മോഡിപിടിപ്പിക്കലുകളില്‍ നിന്നും മന്ത്രിവസതികളെ ഒഴിവാക്കി.
മുഖ്യമന്ത്രിയായി സത്യപ്രതിജ്ഞ ചെയ്ത പിണറായി വിജയനെ ഗവര്‍ണര്‍ ജസ്റ്റിസ് പി സദാശിവം അഭിനന്ദിക്കുന്നു
കര്‍മ്മനിരതരാകന്‍ ആഹ്വാനം നല്‍കിക്കൊണ്ട്, ഓരോ ഫയലും ഓരോ മനുഷ്യജീവനാണെന്ന് മുഖ്യമന്ത്രി ജീവനക്കാരെ ഓര്‍മ്മപ്പെടുത്തിയപ്പോള്‍ അതൊരു വേറിട്ട ശബ്ദമായി. ജോലി സമയത്ത് പൂക്കളമൊരുക്കേണ്ട എന്ന നിര്‍ദ്ദേശവും ഈ ദിശയിലേക്കുള്ള ചുവട്വയ്പായിരുന്നു.
ക്ഷേമപെന്‍ഷനുകള്‍ വീട്ടുപടിക്കലെത്തിയപ്പോള്‍ ഓണക്കാലത്ത് അത് ആശ്വാസത്തിന്റെ നിശ്വാസം ഉയര്‍ത്തി. അടച്ചുപൂട്ടിയ കശുവണ്ടി ഫാക്ടറികള്‍ തുറന്നതോടെ പതിനായിരക്കണക്കിന് തൊഴിലാളി കുടുംബങ്ങളാണ് ആനന്ദാശ്രു പൊഴിച്ചത്. നിയമസഭാ തിരഞ്ഞെടുപ്പുകാലത്ത് രാഷ്ട്രീയകോളിളക്കം സൃഷ്ടിച്ച പെരമ്പാവൂരിലെ ജിഷ വധക്കേസിന് ചുരുങ്ങിയ ദിവസം കൊണ്ട് തുമ്പുണ്ടാക്കിയതു സര്‍ക്കാരിന്റെ യശസ് ഉയര്‍ത്തി.
വിവാദങ്ങളും ഈ ചുരുങ്ങിയ കാലത്തിനടിയില്‍ ഉണ്ടായി. നിയമമസഭ അംഗീകരിച്ച പ്രമേയത്തിന്റെ സത്തക്ക് വിരുദ്ധമായി മുല്ലപ്പെരിയാറില്‍ പുതിയ അണക്കെട്ട് പ്രായോഗികമല്ലെന്ന രീതിയിലുള്ള മുഖ്യമന്ത്രിയുടെ പ്രസ്താവന വിവാദമായപ്പോള്‍, ഡാം വേണ്ടെന്ന് പറഞ്ഞില്ലെന്ന് മുഖ്യമന്ത്രിക്ക് വിശദീകരിക്കേണ്ടി വന്നു. ആതിരപ്പിള്ളി ജലവൈദ്യുതപദ്ധതിക്ക് വേണ്ടി മുഖ്യമന്ത്രിയും വൈദ്യുതിമന്ത്രിയും രംഗത്ത് വന്നപ്പോള്‍ കടുത്ത നിലപാടുമായി രംഗത്തിറങ്ങിയത് മുന്നണിയിലെ രണ്ടാമത്തെ കക്ഷിയായ സിപിഐയാണ്. മന്ത്രിസഭായോഗ തീരുമാനങ്ങള്‍ വാര്‍ത്താസമ്മേളനത്തിലൂടെ വിശദീകരിക്കുന്ന് പതിവ് നിര്‍ത്തിയതും, വിവരാവകാശനിയമത്തെ ദുര്‍ബലമാക്കാനുള്ള നീക്കവും വിമര്‍ശനം ക്ഷണിച്ചുവരുത്തി.
പിണറായി വിജയന്റെ അധ്യക്ഷതയില്‍ ആദ്യ മന്ത്രിസഭായോഗം സെക്രട്ടേറിയറ്റില്‍ ചേര്‍ന്നപ്പോള്‍
മുഖ്യമന്ത്രിയുടെ നിയമോപദേഷ്ടാവ് എം കെ ദാമോദരന്‍ ലോട്ടറി രാജാവ് സാന്റിയാഗോ മാര്‍ട്ടിനുവേണ്ടി കോടതിയില്‍ ഹാജരായത് അഴിച്ചുവിട്ട പ്രതിഷേധകാറ്റ് കെട്ടടങ്ങാന്‍, ഉപദേഷ്ടാവ് സ്ഥാനത്തുനിന്നുള്ള ദാമോദരന്റെ പിന്‍മാറ്റം വേണ്ടിവന്നു. അതുപൊലെ തന്നെ വിവാദമായതാണ് ഹാര്‍വാഡ് സര്‍വകലാശാലയിലെ ഗീത ഗോപിനാഥിനെ മുഖ്യമന്ത്രിയുടെ സാമ്പത്തിക ഉപദേഷ്ടാവായി നിയമിച്ചതും.
കോടതികളിലെ മാധ്യമ വിലക്ക് പ്രശ്‌നത്തില്‍ സര്‍ക്കാര്‍ ''കള്ളനും പൊലീസും കളി''ച്ചു എന്ന ആരോപണവും ഉയര്‍ന്നു. വിപണിയില്‍ ഇടപെടുമെന്നും വില പിടിച്ചുനിര്‍ത്തും എന്ന പ്രഖ്യാപനം ജനങ്ങള്‍ കയ്യടിയോടെയാണ് സ്വീകരിച്ചതെങ്കിലും ഇനിയും പ്രവര്‍ത്തനപഥത്തിലെത്തിയിട്ടില്ല അത്. ഈ രംഗത്ത് അഴിമതി അവസാനിപ്പിക്കാനോ, വെള്ളാനകളെ തളയ്ക്കാനോ കഴിഞ്ഞിട്ടില്ല. ബഡ്ജറ്റിലെ ചില നികുതിനിര്‍ദ്ദേശങ്ങള്‍ വിലക്കയറ്റത്തിനിടവരുത്തുന്നുവെന്നാണ് വിമര്‍ശനമുണ്ട്. ഭാഗാധാരനിരക്കുകളിലെ വര്‍ധനയും പ്രതിഷേധത്തിനടയാക്കി. സ്വാശ്രയ മെഡിക്കല്‍ പ്രവേശന വിഷയത്തില്‍ കോടതിയില്‍ നിന്നുണ്ടായ തിരിച്ചടിയും, കൃത്യസമയത്ത് പാഠപുസ്തകം അച്ചടിച്ചു നല്‍കാന്‍ കഴിയാതിരുന്നതും സര്‍ക്കാരിന്റെ പ്രതിച്ഛായ മോശമാക്കി.
പ്രധാനമന്ത്രി നരേന്ദ്ര മോദിയെ മുഖ്യമന്ത്രി പിണറായി വിജയന്‍ ഡല്‍ഹിയില്‍ സന്ദര്‍ശിച്ചപ്പോള്‍
മികച്ച ഉദ്യോഗസ്ഥനെന്ന് പേരുകേട്ട ടി പി സെന്‍കുമാറിനെ ഡിജിപി സ്ഥാനത്തുനിന്നും മാറ്റിയ രീതി, ഗതാഗത കമ്മീഷണര്‍ ടോമിന്‍ തച്ചങ്കരിയെ കുറച്ചുകാലമെങ്കിലും കയറൂരി വിട്ടത്, സ്ഥലം മാറ്റങ്ങളില്‍ പൊതുമാനദണ്ഡം എന്ന പ്രഖ്യാപനം വിലയില്ലാതായത് എന്നിവയും സര്‍ക്കാരിന്റെ ശോഭ കെടുത്തി.
സിപിഎം-സിപിഐ പോര്, മന്ത്രിമാരുടെ ചില പ്രസ്താവനകള്‍ എന്നിവയൊക്കെയും പുത്തരിയില്‍ കല്ലുകടിക്കും പോലെയായി. സിപിഎം വിട്ടവരെ സിപിഐ സ്വീകരിക്കുന്നതിനെ ചൊല്ലിയുള്ള തര്‍ക്കം, എം സ്വരാജ് എംഎല്‍എ സിപിഐയെ കുറിച്ചു നടത്തിയ നിരുത്തരവാദ പ്രസ്താവന, അതിനോടുള്ള സിപിഐയുടെ പ്രതികരണം എന്നിവയൊക്കെ മുന്നണി ബന്ധത്തില്‍ ഉലച്ചില്‍ എന്ന തോന്നല്‍ സൃഷ്ടിച്ചു. നിലവിളക്ക് കൊളുത്തുന്നതിനെയും, ദേവസ്വം ബോര്‍ഡ് ക്ഷേത്രങ്ങളെ ആയുധപ്പുരാ വിമുക്തമാക്കുന്നതിനെയും കുറിച്ച് മന്ത്രിമാരായ ജി സുധാകരനും, കടകംപള്ളി സുരേന്ദ്രനും, ശ്രീകൃഷ്ണ ജയന്തിയില്‍ കുട്ടികളെ വേഷം കെട്ടിച്ച് തെരുവിലിറക്കുന്നതിനെതിരെ സിപിഎമ്മിന്റെ സംസ്ഥാന അമരക്കാരന്‍ കോടിയേരി ബാലകൃഷ്ണനും നടത്തിയ പ്രസ്താവനകള്‍ സര്‍ക്കാര്‍ ''ഹിന്ദു വിരുദ്ധ'' മാണെന്ന പ്രചരണം ശക്തിപ്പെടുത്താന്‍ സഹായകമായി എന്നത് അവിതര്‍ക്കിതമാണ്.
ബജറ്റ് പ്രഖ്യാപനം നോക്കിയാല്‍ കേരളത്തില്‍ മാറ്റത്തിന്റെ കാറ്റു വീശുകയാണ്. എല്‍ഡിഎഫ് സര്‍ക്കാരിന്റെ ആദ്യ ബഡ്ജറ്റ് അവതരിപ്പിച്ച ധനമന്ത്രി ടിഎം തോമസ് ഐസക്ക് അടിസ്ഥാന സൗകര്യ വികസനങ്ങള്‍ക്കായി മാത്രം ചിലവഴിക്കുന്നതിനായി 12000 കോടിരൂപയുടെ ഒരു മാന്ദ്യവിരുദ്ധ പാക്കേജ് അവതരിപ്പിക്കുകയുണ്ടായി. റോഡുകളും പാലങ്ങളും തുറമുഖങ്ങളും റെയില്‍വേയും നിര്‍മ്മിക്കുന്നതിനായിരിക്കും സംസ്ഥാനം മുന്‍ഗണന നല്‍കുക. ഗള്‍ഫില്‍ സാമ്പത്തിക കുഴപ്പം നേരിടുകയും പല തൊഴിലാളികള്‍ക്കും തൊഴില്‍ നഷ്ടമാകുകയും ചെയ്ത സാഹചര്യത്തില്‍ പ്രവാസികള്‍ അയക്കുന്ന പണത്തെ വലിയതോതില്‍ ആശ്രയിച്ചു കഴിയുന്ന കേരളത്തിന് ഇനി സമയം ഒട്ടും പാഴാക്കാനില്ലെന്നാണ് ഐസക്ക് പറഞ്ഞത്. കഴിഞ്ഞ ഒരുദശകക്കാലത്ത് അടിസ്ഥാനസൗകര്യ വികസനത്തിനായി സംസ്ഥാനം ധരാളം നിക്ഷേപം നടത്തിയിട്ടുണ്ട്.
പിണറായി വിജയന്റെ തനത് ശൈലി കേരള ഭരണത്തിലെ പുതിയൊരു ഏടാണ്. തന്റെ മാര്‍ക്‌സിസ്റ്റു സഹപ്രവര്‍ത്തകരില്‍ നിന്നും വ്യത്യസ്തനാണ് താനെന്നു തെളിയിച്ചിരിക്കുകയാണ് പിണറായി വിജയന്‍.  ഏറ്റുമുട്ടിലിന് ഇല്ലെന്ന് പ്രഖ്യാപിക്കുന്ന വിധം അധികാരമേറ്റ് ഏറെ വൈകാതെ പിണറായി പ്രധാനമന്ത്രി നരേന്ദ്ര മോദിയുമായി നടത്തിയ കൂടിക്കാഴ്ച ശ്രദ്ധേയമായിരുന്നു. മുടങ്ങിക്കിടക്കുന്ന രണ്ടു പദ്ധതികളുടെ പൂര്‍ത്തിയാക്കുന്നതിനു മുന്‍ഗണന നല്‍കുമെന്ന അതിനുശേഷമുള്ള പിണറായിയുടെ പ്രഖ്യാപനം കേരളം വകസനത്തിലേക്ക് കുതിക്കുന്നു എന്നതിന്റെ ശംഖൊലിയായി. കൊച്ചിയെ മംഗലാപുരവുമായി ബന്ധിപ്പിക്കുന്ന ഗെയ്ല്‍ ഗ്യാസ് പൈപ്പ് ലൈന്‍ പദ്ധതിയും ദേശീയ പാതകളുടെ വീതികൂട്ടലുമായിരുന്നു അവ.
പിന്നാലെ കേരളത്തിന്റെ ആവശ്യങ്ങളുമായി പ്രധാനമന്ത്രിയുടെ ഡല്‍ഹിയിലെ 7. റെയ്‌സ്‌കോഴ്‌സ് റോഡ് വസതിയിലേക്ക് നിവേദക സംഘത്തെ നയിച്ചതിലൂടെ കേരളത്തിന്റെ വികസന കാര്യങ്ങളിലുള്ള അതീവതാല്‍പ്പര്യം  പിണറായി വിളംബരം ചെയ്യുകയായിരുന്നു. സിപിഎം ഔദ്യോഗികമായി എതിര്‍ക്കുന്ന ചരക്ക് സേവന നികുതി (ജിഎസ്ടി) നിയമത്തെ മുഖ്യമന്ത്രി പിണറായി വിജയനും ധനമന്ത്രി തോമസ് ഐസക്കും അനുകൂലിച്ചതിനു പിന്നിലും വിശാലമായ സംസ്ഥാന താല്‍പ്പര്യമായിരുന്നു.
സംസ്ഥാനത്തിന്റെ സാമ്പത്തിക സ്ഥിതിയാണ് മറ്റൊരു വെല്ലുവിളി. നികുതിവരുമാനം കുറയുകയും റവന്യു കമ്മി ഭീമമായി വര്‍ധിക്കുകയും ചെയ്യുകയാണ്. മൂലധന ചിലവുകള്‍ ബഡ്ജറ്റില്‍ കാര്യമായി വര്‍ധിപ്പിച്ചിട്ടില്ല. ബഡ്ജറ്റിന് പുറമെയായിരിക്കും അടിസ്ഥാന സൗകര്യ വികസനത്തിനായുള്ള 12000 കോടി രൂപ കണ്ടെത്തുക. സെബിയും റിസര്‍വ് ബാങ്കും അംഗീകരിച്ച ധനാഗമ മാര്‍ഗങ്ങളായിരിക്കും അതിനായി ഉപയോഗിക്കുക,
എല്ലാ വെല്ലുവിളികളും ഉണ്ടെങ്കിലും അടിസ്ഥാന സൗകര്യ വികസനം ഒഴിവാക്കാനാകാത്ത ഒന്നായി മാറിയിട്ടുണ്ട്. 5 വര്‍ഷത്തിനുള്ളില്‍ 25 ലക്ഷം തൊഴിലവസരങ്ങള്‍ സൃഷ്ടിക്കുമെന്നാണ് എല്‍ഡിഎഫ് പ്രകടന പത്രികയില്‍  വാഗ്ദാനം ചെയ്തിട്ടുള്ളത്. ആ ലക്ഷ്യം കൈവരിക്കണമെങ്കില്‍ അടിസ്ഥാന സൗകര്യ വികസനം കൊണ്ടുമാത്രമേ കഴിയു. വ്യവസായങ്ങള്‍ക്കായി ഭൂമിവിനിയോഗിക്കാന്‍ കേരളത്തിന് പരിമിതിയുണ്ട്. വൈദ്യുതിയുടെ കാര്യത്തിലും സംസ്ഥാനം കടുത്ത ക്ഷാമത്തിലാണ്.
അടിസ്ഥാനസൗകര്യ വികസനത്തിലൂടെ മാത്രമേ വ്യവസായികളെ ആകര്‍ഷിക്കാന്‍ കഴിയു. റോഡ് വികസനത്തിനും മാലിന്യ സംസ്‌കരണത്തിനും തന്നെയാണ് സംസ്ഥാനം ഊന്നല്‍ നല്‍കേണ്ടത്. 2000 ത്തിന്റെ തുടക്കത്തില്‍ ഉച്ചാവസ്ഥയിലെത്തിയ ടൂറിസം വ്യവസായം ഇപ്പോള്‍ മന്ദഗതിയിലാണ്. പണവും സാങ്കേതിക വിദ്യയും ആവശ്യത്തിനുണ്ട്. ഇനി വേണ്ടത് രാഷ്ട്രീയ ഇച്ഛാശക്തിയാണ്. പിണറായി നയിക്കുന്ന എല്‍ഡിഎഫ് മന്ത്രിസഭയില്‍ നിന്നും ജനങ്ങള്‍ അതു പ്രതീക്ഷിക്കുന്നു.
(ചിത്രം. ഉപരാഷ്ട്രപതി ഹമീദ് അന്‍സാരിയെ സ്വീകരിക്കുന്നു)
comments powered by Disqus. comments powered by Disqus
സുധീരന്‍ ''പാട്ടു നിര്‍ത്തിയത് സ്വരം നന്നായിരിക്കുമ്പോള്‍''
റോസ് വാലി കുംഭകോണത്തിന്റെ പിന്നാമ്പുറം
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
ഗുജറാത്തില്‍ ആനന്ദിബെന്‍ പട്ടേലിന്റെ രാജി പ്രതീക്ഷിച്ചിരുന്നത്
സിദ്ദു ബിജെപിക്ക് വീണ്ടും തലവേദനയാകുന്നു
നൂലില്‍ തൂങ്ങി ഉമ്മന്‍ചാണ്ടി ഭരണം
ഉമ്മന്‍ചാ ണ്ടിയും പിന്നെ വിഎസും
ചാരായ നിരോധനം യുഡിഎഫിനെ സഹായിച്ചില്ല
ലയനവും പിളര്‍പ്പും നായനാരുടെ രണ്ടാം വരവും
ചരിത്രമായ നിയമസഭാ പാസ് കേസ്
കെ കരുണാകരന്റെ ആദ്യ ഊഴം 32 ദിവസം
രാജ്യം കണ്ട മികച്ച ഭരണനിര്‍വഹണം
സുപ്രധാന വഴിത്തിരിവും അച്യുതമേനോന്റെ വരവും
ആദ്യ കമ്യൂണിസ്റ്റ് സര്‍ക്കാര്‍ അധികാരത്തില്‍
കേരളം എന്നും രാഷ്ട്രീയ പരീക്ഷണശാല
കനയ്യ കുമാറിന്റെ തീരുമാനം രാഷ്ട്രീയ പക്വത
കേരള കോണ്‍ഗ്രസ്സിലെ പിളര്‍പ്പിനു പിന്നില്‍ കത്തോലിക്ക വിദ്യാഭ്യാസ ലോബി
ഇന്ത്യയുടെ ഭാവിക്ക് കോണ്‍ഗ്രസ്-കമ്യൂണിസ്റ്റ് സഹകരണം ആവശ്യം
മോദിഗേറ്റ്: മുഖംമിനുക്കാന്‍ കേന്ദ്ര നീക്കം
യെച്ചൂരിക്കും റെഡ്ഡിക്കും കോണ്‍ഗ്രസിലേക്കുള്ള അകലം കുറയുന്നു
കാനത്തിന് ഇത് വൈകിവന്ന അംഗീകാരം
കാത്തിരിക്കുക,.. രാഹുല്‍ കര്‍മ്മ പദ്ധതി തയ്യാറാക്കുകയാണ്
യുഎസ് പാര്‍ട്ടിയില്‍ നിന്നും ഇന്ത്യന്‍ കമ്മ്യുണിസ്റ്റുകാര്‍ പഠിക്കേണ്ടത്
വാലന്റയിന്‍ ദിനവും ഹിന്ദുമഹാസഭയുടെ 'പ്രേം വിവാഹ് ദിവസും'
ബേദി വരവില്‍ ബിജെപിയില്‍ അതൃപ്തി
2025നുള്ളില്‍ ഇന്ത്യയെ ഹിന്ദുത്വവല്‍ക്കരിക്കാന്‍ സംഘപരിവാര്‍ പദ്ധതി
ഒബാമയുടെ സന്ദര്‍ശനം: ചേരിചേരാ നയം ഉപേക്ഷിക്കുന്നതിന്റെ തുടക്കം
കശ്മീരില്‍ ബിജെപിയുടെ കണ്ണ് മുഖ്യമന്ത്രി കസേരയില്‍
പല്ലുകൊഴിഞ്ഞ സിംഹം പോലെ സുധീരന്‍
മാണിക്കെതിരായ കേസ് യുഡിഎഫില്‍ കലാപക്കൊടി ഉയരും
സുധീരനെതിരെ യുഡിഎഫില്‍ നീക്കം; രാഹുലിനോട് പരാതിപ്പെടും
മദ്യത്തെ ചൊല്ലി യുഡിഎഫില്‍ വീണ്ടും തമ്മിലടി
സ്‌കൂള്‍ പാഠപുസ്തകങ്ങളുടെ ഹിന്ദുത്വവല്‍ക്കരണത്തില്‍ ആശങ്ക
ഇനി കേരളത്തില്‍ സ്റ്റാര്‍ പൗരന്മാരും അല്ലാത്തവരും
സുധീരന് പുല്ലുവില: ഗ്രൂപ്പ് ശക്തിപ്പെടുത്താന്‍ ചെന്നിത്തലയും കൂട്ടരും
തുരൂരിനെതിരെ നടപടി ആവശ്യം ശക്തം: തീരുമാനം നാളെ
സി. ദിവാകരനെ ബലിയാടക്കി ഒതുക്കി
All rights Reserved 2017 © Kerala Malar